Մերիլին Ռոբինսոն

**Մերիլին Ռոբինսոն** (, ), ժամանակակից ամերիկացի գրող, Պուլիտցերյան մրցանակի և գրական մի շարք այլ հեղինակավոր մրցանակների դափնեկիր։ 2016 թվականին ընդգրկվել է «*Թայմ*» ամսագրի կազմած 100 ամենաազդեցիկ մարդկանց ցանկում; Ռոբնսոնը լայն ճանաչման է արժանացել հատկապես իր երկու ծավալուն արձակ երկերի՝ «*Տնային տնտեսություն*» («*Housekeeping*», 1980) և «*Գաղաադ*» («*Gilead*», 2004) վեպերի շնորհիվ, որոնցում գեղարվեստական բարձր մակարդակով արծարծված են գյուղական կյանքի և հավատի հիմնահարցեր։ Նա հեղինակել է նաև բազմաթիվ էսսեներ, որոնք ընդգրկում են շատ լայն թեմատիկա՝ ներառյալ կրոնի ու գիտության փոխհարաբերությունների, Ամերիկայի Միացյալ Նահանգների պատմության, Սելաֆիլդի միջուկային աղտոտվածության, Ջոն Կալվինի ուսմունքի, ամերիկյան արդի քաղաքականության հիմնահարցեր։

## Կենսագրություն
1977 թվականին Վաշինգտոնի համալսարանում ատենախոսություն պաշտպանելով՝ Մերիլին Ռոբինսոնն ստացել է փիլիսոփայության դոկտորի գիտական աստիճան։ 1980 թվականին հրատարակել է իր առաջին վեպը՝ «*Տնային տնտեսություն*»-ը, որը տեղ է գրավել 1982 թվականի Պուլիտցերյան մրցանակի շնորհման ներկայացված և մրցույթի եզրափակիչ փուլին հասած գեղարվեստական արձակ ստեղծագործությունների կարճ ցուցակում։

1991 թվականին սկսել է դասավանդել Այովայի գրողների արվեստանոցում, որին հրաժեշտ է տվել է 2016 թվականի գարնանը։

2005 թվականին «*Գաղաադ*» վեպի համար արժանացել է Պուլիտցերյան մրցանակի։

## Անձնական կյանք
1967 թվականին Մերիլինն ամուսնացել է Մասաչուսեթսի Ամհերսթ համալսարանի պրոֆեսոր, գրող Ֆրեդ Միլլեր Ռոբինսոնի հետ։ 1989 թվականին ամուսնալուծվել են։

Ունեցել են երկու տղա՝ Ջեյմսն ու Ջոզեֆը։ 1970-ական թվականների վերջերին Մերիլինն իր «*Տնային տնտեսություն*» վեպը գրել է այն ժամերին, երբ երեխաները քնած են եղել։ Հարցազրույցներից մեկում Ռոբինսոնն ասել է, որ նրանք շատ և բազմազան ձևերով ազդել են իր գրվածքների վրա, քանզի «*Մայրությունը փոխում է քո կենսազգացողությունը, ինքդ քեզ զգալու և հասկանալու կարողությունն ու հայեցակարգը*»։

## Պարգևներ
* *Փեն-Ֆոլքներ* ամերիկյան գրական մրցանակ
* 1982: *Հեմինգուեյ* հիմնադրամի մրցանակ (Hemingway Foundation/PEN Award) «Լավագույն առաջին վեպ» անվանակարգում՝ «Տնային տնտեսություն» վեպի համար
* 1982: Պուլիտցերյան մրցանակի կարճ ցանկ՝ «Տնային տնտեսություն» վեպով
* 1989: *Գրքի ազգային մրցանակ*ի մրցույթի կարճ ցուցակ «*Ոչ գեղարվեստական գիրք*» անվանակարգում՝ *Mother Country: Britain, the Welfare State, and Nuclear Pollution* գրքով
* 1999: *PEN/Diamonstein-Spielvogel* մրցանակ «Բարձրարվեստ էսսե» անվանակարգում՝ *The Death of Adam* էսսեի համար
* 2004: *Գրաքննադատների ազգային շրջանակ*ի մրցանակ՝ «*Գաղաադ*» վեպի համար*
* 2005: [[Պուլիտցերյան մրցանակ]] «*Գեղարվեստական արձակ*» անվանակարգում՝ «*Գաղաադ*» վեպի համար
* 2005: *Ambassador Book Award*` «Գաղաադ» վեպի համար
* 2006: [[Լուիսվիլ]]ի համալսարանի *Grawemeyer* մրցանակ կրոնի ասպարեզում 
* 2008: *Գրքի ազգային մրցանակ*ի մրցույթի եզրափակիչ փուլի մասնակից՝ «Տուն» վեպով
* 2008: «*Լոս Անջելես թայմս*»-ի *Գրքի մրցանակ*՝ «*Գեղարվեստական գրականություն*» անվանակարգում՝ «*Տուն*» վեպի համար
* 2009: *Օրանժ* մրցանակ՝ «*Գեղարվեստական գրականություն*» անվանակարգում՝ «*Տուն*» վեպի համար
* 2011: *Բուքեր* միջազգային մրցանակի համար առաջադրում
* 2012: [[Բրաուն համալսարան]]ի պատվավոր դոկտորի կոչում
* 2012: [[ԱՄՆ]]-ի ազգային հումանիտար մեդալ՝ «Խորամիտ ու նրբագեղ գրվածքների համար»
* 2013: *Բուքեր* միջազգային մրցանակի համար առաջադրում
* 2013: Park Kyong-ni Prize
* 2014: *Գրաքննադատների ազգային շրջանակ*ի մրցանակ՝ «*Լիլա*» վեպի համար
* 2016: [[ԱՄՆ]] Ազգային կոնգրեսի գրադարանի մրցանակ «*Ամերիկյան գեղարվեստական գրականություն*» անվանակարգում և Խաղաղության դեյթոնյան գրական մրցանակ
* 2018: [[Եյլի համալսարան]]ի պատվավոր դոկտորի կոչում

== Ստեղծագործությունների ընտրանի ==
; Վեպեր 
* Տնային տնտեսություն / Housekeeping (1980)
* Գաղաադ / Gilead (2004)
* Տուն / Home (2008)
* Լիլա /*Lila* (2014) , 
; Ոչ գեղարվեստական ստեղծագործություններ 
* Mother Country: Britain, the Welfare State, and Nuclear Pollution (1989)
* The Death of Adam: Essays on Modern Thought (1998)
* Absence of Mind: The Dispelling of Inwardness from the Modern Myth of the Self (2010)
* When I Was a Child I Read Books: Essays (2012)
* *What Are We Doing Here?: Essays'' (2018) , 
* 

## Ծանոթագրություններ

## Արտաքին հղումներ

* 
* 
* Recognitions by: Marilynne Robinson  on her opinion of Marcel Proust, PEN American Center

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի գրողներ
Կատեգորիա:Ամերիկացի կին վիպասաններ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բրաունի համալսարանի շրջանավարտներ
Կատեգորիա:Գիտաֆանտաստիկ գրողներ
Կատեգորիա:Պուլիցերյան մրցանակակիրներ